open-index/open-wikipedia-markdown huggingface dataset:
הרחק מהיעדרו (סרט)

**הרחק מהיעדרו** הוא סרט קולנוע ישראלי, קופרודוקציה ישראלית-צרפתית-גרמנית משנת 2014 בבימויה של קרן ידעיה, עם מעיין תורג'מן, צחי גראד ויעל אבקסיס בתפקידים הראשיים.

התסריט נכתב על ידי קרן ידעיה והוא מבוסס על הרומן "הרחק מהיעדרו" של הסופרת הישראלית שז.

העלילה מתרכזת בגילוי עריות בן אב לבתו, הם חיים יחד במערכת יחסים אכזרית ואלימה.

הסרט התקבל לפסטיבל הקולנוע בקאן שם הוקרן במסגרת "מבט מסוים" (Un Certain Regard), קרן ידעיה הייתה מועמדת לפרס חג'אג לסרט העלילתי הטוב ביותר בפסטיבל הקולנוע ירושלים.

לסרט אין פסקול מוזיקה מקורית. יש בו קטעים קשים לצפייה של יחסי מין בין אב ובתו ושל אונס קבוצתי.

## תקציר העלילה
תמי (מעיין תורג'מן), היא בחורה בתחילת שנות העשרים שלה המתגוררת בדירה אחת ביחד עם אביה משה (צחי גראד) כבן 60. הסרט מתחיל בתיאור חיי השגרה שלהם בבית. תמי מצחצחת שיניים, מורחת לק על הציפרנים, מנקה את הדירה ומכינה אוכל לאביה. השגרה נראית בהתחלה נורמלית אבל כעבור זמן קצר נחשפת האמת הקשה והחולנית. משה מקיים יחסי מין עם בתו. הוא כופה את עצמו עליה, מכה אותה ומתעלל בה פיזית, מילולית ומינית.

תמי משמשת לו כשפחת מין. היא שונאת אותו, חותכת בעורה את המילה "תמות" אך מצד שני היא כנועה ותלותית ומוכנה לספק לו את כל בקשותיו המיניות. היא אינה עובדת וסגורה כל היום בדירה.

למרות שנאתה לאביה היא מפתחת בו תלות וחווה משבר קשה כאשר משה מביא לליל הסדר את המאהבת שלו, איריס (טל בן בינה).

כשמשה ואיריס מתנים אהבים בורחת תמי והולכת לחוף תל אביב שם היא פוגשת בחבורת נערים שמקבלים אותה אליהם, נותנים לה לשתות אלכוהול וכשהיא שתויה ללא שליטה הם מקיימים אתה יחסי מין על החוף.

כשתמי מתעוררת היא מבחינה שתיקה עם הטלפון אבד. היא מסתובבת מיואשת בין האנשים בחוף ושואלת על התיק שלה אך ללא תועלת. לבסוף היא פוגשת בשוקי (יעל אבקסיס) שמרחמת עליה, לוקחת אותה לדירתה ומאפשרת לה להתאושש.

למרות הסבל שהיא חוותה מאביה, היא מתקשרת אליו ולאחר שהוא מודיע לה כי זרק את איריס היא מסכימה לחזור אליו, מוסרת לו את הכתובת והוא מגיע ומסיע אותה לדירתם.

למרות שאיריס כבר איננה, הוא ממשיך בהתעללות פיזית ומינית והיא בורחת שוב לשולי. היא מקיאה כל הזמן ושולי חושדת שהיא בהריון. תמי חולמת שמשה מקבל את הבשורה בהתלהבות, נולדת להם בת והם מקיימים חיי משפחה למופת.

היא חוזרת למציאות כשאביה מגיע שוב ומחזיר אותה לדירתם. הוא מתלהב מהעובדה שהיא בהיריון ומודיע כי יעברו ללוס אנג'לס ששם לא מכירים אותם ויקימו שם משפחה.

רק אז מתפכחת תמי, רצה לשולי ובסיום רואים את שולי מבקרת אותה בבית חולים לאחר הפלה.

## צוות השחקנים

## קישורים חיצוניים

*קדימון להרחק מהיעדרו, באתר יוטיוב

קטגוריה:סרטי 2014
קטגוריה:סרטים בעברית
קטגוריה:סרטי דרמה ישראליים
קטגוריה:סרטים ישראליים משנת 2014
סתלבט בקיבוץ

"**סתלבט בקיבוץ**" הוא סינגל של להקת פול טראנק ביחד עם הראפר הישראלי ג'ימבו ג'יי. השיר יצא לאור ב־11 בפברואר 2022, כסינגל מתוך אלבום האולפן השלישי של פול טראנק, "ממותה". השיר היה ללהיט ונבחר לשיר השנה לשנת ה'תשפ"ב של גלגלצ ורדיו תל אביב.

## רקע וכתיבה
את השיר כתבו ג'ימבו ג'יי וגל ניסמן והלחינו ניסמן וזהר ברזילי. השיר הופק על ידי אריאל קשת וברזילי ועובד על ידי ניסמן וברזילי. ניסמן סיפר כי מגוריו בקיבוץ בדרום הביאו את הרצון לכתוב שיר על ההווי בקיבוץ. במהלך הכתיבה פנה ניסמן לג'ימבו ג'יי לסיוע בכתיבת השיר.

## וידאו קליפ
הווידאו קליפ צולם בקיבוץ רוחמה שבצפון הנגב. לקליפ הם השתמשו במגוון חפצים ובעלי מקצוע שונים כמו: קלנועית, ארגז בירות, חברת מוניות ושליח פיצה.

## גרסות כיסוי
במסגרת המצעד השנתי של גלגלצ, ביצע תמיר גרינברג יחד עם הגבעטרון גרסת כיסוי לשיר, המשלבת קטעים בעברית ואנגלית.
בנוסף בוצעה לשיר גרסת כיסוי על ידי להקת ג'יין בורדו.

## מיקומי שיא

## קישורים חיצוניים
* 
* 
* 

## הערות שוליים

קטגוריה:שירי פול טראנק
קטגוריה:שירים בעברית
קטגוריה:שירים שנכתבו על ידי ג'ימבו ג'יי
קטגוריה:שירים על קיבוצים
קטגוריה:רוחמה
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים בהוצאת נענע דיסק
פינמרקסווידה

**פינמרקסווידה** (, ) היא הרמה הגדולה ביותר בנורווגיה. שטחה, המסתכם ב-22,000 קמ"ר, מהווה כ-36% משטח מחוז פינמרק בו היא נמצאת. הרמה נמצאת מצפון לחוג הארקטי וידועה כמולדת הסאמים ועדרי האיילים אותם הם מגדלים. הסאמי עדיין משתמשים במחסות שבטונדרה של פינמרקסווידה כשהם רועים שם בחורף את עדרי האיילים שלהם.

## גאוגרפיה
ממוזער|ימין|פינמרקסווידה באזור אלטה. ברקע .
המרחק בפינמרקסווידה מאלטה בקצה המזרחי ל בקצה המערבי הוא 300 ק"מ, וכך גם המרחק בין צפון הרמה לדרומה, שחודר לשטח פינלנד. פינמרקסווידה נמצאת בגובה של 300–500 מטרים מעל פני הים.

פינמרקסווידה מתאפיינת בגבעות נמוכות, יערות עצי ליבנה, יערות אורנים, ביצות ואגמים קפואים. הסלעים בה הם בעיקר מתקופת הפרקמבריון. הנוף השטוח נוח להיווצרות אגמים רדודים ונהרות בשיפוע נמוך ובעלי יובלים רבים. ייתכן כי חלק מהאגמים העגולים בפינמרקסווידה הם שיירים של  (גבעות בעלות כיפת קרח באזורי קפאת-עד) שהתפתחו ב ב.

 (משילוב של סאמית ונורווגית: "נהר אנארי העליון") נפתח בדרום מזרח פינמרקסווידה ב-1976, על שטח של 1409 קמ"ר.

## אקלים
[ממוזער|ימין|מחוז [קאוטוקיינו הוא הגדול במחוזות נורווגיה, ובו הכפר הקר ביותר בנורווגיה היבשתית, ]].
האקלים בפינמרקסווידה הוא אקלים תת-ארקטי עם חורפים קרים מאוד: הטמפרטורה בה יכולה לצנוח מתחת ל-40 מעלות צלזיוס מתחת לאפס, עם שיא נורווגי רשמי של 51.4 מעלות מתחת לאפס שנמדדו בקאראשוק ב-1.1.1886. בקאראשוק נמדדו גם 32.4 מעלות צלזיוס ביולי, ולפיכך הפרש הטמפרטורות בה נדיר ביחס לשאר אירופה. הטמפרטורה הממוצעת בחודש ינואר היא 17.1- מעלות צלזיוס, והטמפרטורה הממוצעת בחודש יולי היא 13.1 מעלות צלזיוס. כמות המשקעים היא 336 מ"מ בלבד. הטמפרטורה הממוצעת השנתית היא 2.4- מעלות צלזיוס, והיא הטמפרטורה הממוצעת השנתית הקרה ביותר בנורווגיה למעט באזורים הגבוהים בהרים, וקרה יותר מהטמפרטורה הממוצעת השנתית באי יאן מאיין ובאי ביירנייה.

## קישורים חיצוניים

## הערות שוליים

קטגוריה:נורווגיה: גאוגרפיה
דיאמברס

**דיאמברס דה סאלי** (בצרפתית: **Diambars FC de Saly**) הוא מועדון כדורגל מסאלי, סנגל, אשר משחק בליגת העל הסנגלית. המועדון הוא חלק מהמלכ"ר דיאמברס (בצרפתית: **Diambars**) אשר הוקם על ידי אונסק"ו.

## היסטוריה
המועדון הוקם בשנת 2003 על ידי שחקני העבר פטריק ויירה, ברנארד לאמה, ג'ימי אדג'ובי בוקו וסאר סק (יו"ר התאחדות הכדורגל הסנגלית). מטרת המועדון היא לגדל שחקני כדורגל ובו זמנית להפוך למרכז חינוכי שיספק לצעירים עתיד טוב יותר במדינה.

## קישורים חיצוניים
* 

## הערות שוליים

קטגוריה:קבוצות כדורגל סנגליות
קטגוריה:קבוצות כדורגל שהוקמו ב-2003
איי. ג'יי. גריפין

**אדריאן דארנל "איי. ג'יי." גריפין ג'וניור** (באנגלית: **Adrian Darnell "AJ" Griffin Jr.**; נולד ב-25 באוגוסט 2003) הוא כדורסלן עבר אמריקאי ששיחק בעמדת הסמול פורוורד.

## קריירה
גריפין נולד בדאלאס, טקסס. אביו אדריאן הוא כדורסלן עבר ב-NBA ששימש כמאמן מילווקי באקס, ואחיו אלן גם הוא כדורסלן. ב-2021, שנתו האחרונה בתיכון, הוא נבחר למשחק מקדונלד'ס אול אמריקן.

גריפין בחר לשחק כדורסל מכללות באוניברסיטת דיוק, לאחר שקיבל הצעות גם מאוניברסיטת קנטקי ואוניברסיטת וילאנובה. ב-19 בנובמבר 2021 קלע 18 נקודות בניצחון 88–55 על לאפייט. בתום העונה הכריז על מועמדותו לדראפט ה-NBA 2022.

בדראפט נבחר גריפין בבחירה ה-16 על ידי אטלנטה הוקס, והצטרף לסגל הקבוצה לטורניר ליגת הקיץ של ה-NBA. ב-3 ביולי 2022 חתם בקבוצה על חוזה רוקי. ב-19 בנובמבר 2022 קלע 17 נקודות (כולל סל ניצחון), והוסיף חמישה ריבאונדים, אסיסט, חטיפה וחסימה בניצחון 124–122 בהארכה על טורונטו ראפטורס, בה שימש אביו כעוזר מאמן. ב-11 בדצמבר קלע סל ניצחון נוסף, בניצחון קבוצתו 123–122 על שיקגו בולס.

ב-27 ביוני 2024 הועבר גריפין ליוסטון רוקטס בתמורה לזכויות הדראפט על ניקולה ג'ורישיץ', בטרייד משולש שכלל גם את מיאמי היט. עם זאת, ב-28 בספטמבר הוא הודיע כי הוא "מוותר על הכדורסל על מנת להתקרב לישו".

### קריירת נבחרות
ב-2019 ייצג גריפין את ארצות הברית באליפות אמריקה עד גיל 16 שנערכה בברזיל. הוא העמיד ממוצעים של 13.5 נקודות, 4.3 ריבאונדים ו-3.3 חטיפות למשחק, ועזר לקבוצתו לזכות במדליית הזהב, תוך שהוא קולע 18 נקודות נגד קנדה במשחק הגמר.

## סטטיסטיקות הקריירה
### בעונה הסדירה של ה-NBA

## קישורים חיצוניים

## הערות שוליים

קטגוריה:אמריקאים ילידי טקסס
קטגוריה:דאלאס: אישים
קטגוריה:כדורסלנים אמריקאים
קטגוריה:טקסס: כדורסלנים
קטגוריה:כדורסלני אוניברסיטת דיוק
קטגוריה:כדורסלני אטלנטה הוקס
קטגוריה:בחירות דראפט של אטלנטה הוקס
קטגוריה:אמריקאים שנולדו ב-2003
שלטון האושר (ספר)

**שלטון האושר** הוא ספרם של הסוציולוגים אווה אילוז ואדגר קבאנאס. הספר דן בחתירה אל האושר כפי שהיא מתבטאת בתחומי חיים שונים: פסיכולוגיה, כלכלה, חינוך, תרבות, פוליטיקה, פילוסופיה. האושר כהיפוך של פירמידת הצרכים של אברהם מסלאו: על האדם להיות מאושר כדי להשיג ביטחון והצלחה בחיים.

הספר מפנה את עיקר הביקורת לפסיכולוגיה החיובית, ענף של הפסיכולוגיה, שנוסד על ידי מרטין זליגמן בשנת 1998.

נקודות ביקורת על מדע האושר, כפי שהן מוסברות בהרחבה בספר:
* אין לפסיכולוגיה החיובית בסיס מדע. החיפוש אחר האושר הוא בעיקר עיסוק משתלם עבור יועצים בתחומים שונים.
* הטענה כי האושר הוא מטרה בפני עצמה של כל בני האדם אינה מוכחת מדעית.
* המדידות שנעשות במסגרת איסוף הנתונים על האזרחים - ביג דאטה ותבניות של התנהגויות אנושיות - לא קשורות למידת האושר של הנחקרים אלא לתועלת שהן מביאות לתאגידים המסחריים ולפוליטיקאים שמבצעים את המדידות האלה.
* לפי הפסיכולוגיה החיובית האושר הוא אינדיבידואליסטי ולא מוגדר בהקשרים חברתיים וקהילתיים. בכך הוא מתאים לאינטרסים של פוליטיקה ניאו ליברלית. כמו האושר כך גם קשיבות (מיינדפולנס) מוגדרת באותו אופן, כאמצעי הימלטות אל הנפש פנימה, בלי כל הקשר חברתי
* תאגידים מודרניים משכנעים את עובדיהם שהם מאושרים במקום עבודתם, שמקום העבודה מבטא אותם, את מי שהם. לפי מדע האושר האינטרס של התאגיד הוא האינטרס הפרטי של עובדי התאגיד. אך למעשה מה שמחליש את הביטחון הכלכלי והתעסוקתי של העובדים מחזק את התאגיד. העובדים נדרשים לגמישות בשעות העבודה וחשופים לפיטורים ביתר קלות.
* רגשות מורכבים ותלויים בהקשר מוסרי, תרבותי וחברתי. הפסיכולוגיה החיובית מתעלמת מההקשרים האלה ועושה מיון של רגשות רק ל-רגש חיובי ו-רגש שלילי. אושר הוא לא חוויה מסוימת או מצב מובהק. זה מושג מורכב הרבה יותר. לדוגמה: כעס נחשב לרגש שלילי, אבל אם הוא מייצר קשרים בין אנשים שפועלים למען צדק חברתי הוא פועל פעולה חיובית.

## הערות שוליים

קטגוריה:ספרי עיון בעברית
גאורג לייברנדט

ד"ר **גאורג לייברנדט** (בגרמנית: **Georg Leibbrandt**; 6 בספטמבר 1899 – 16 ביוני 1982) היה ביורוקרט ודיפלומט גרמני נאצי. הוא מילא תפקידים מובילים במדיניות חוץ במשרד החוץ של המפלגה הנאצית (APA) ובמשרד הרייך לשטחים המזרחיים הכבושים (RMfdbO) כמומחה לנושאים הקשורים לברית המועצות. השתתף בוועידת ואנזה. בתקופה שלאחר המלחמה נפתחו הליכים פליליים נגדו, אך התיק נסגר בסופו של דבר.

## ראשית חייו
לייברנדט נולד להורים גרמנים אתניים בהופנונגסטל (כיום צבריקובה, אוקראינה), ליד אודסה, בנפת זבריקובו שבמחוז חרסון של האימפריה הרוסית. בגיל צעיר היגר לגרמניה לצורך לימודיו.

ב-1918 למד לייברנדט תאולוגיה בגרמניה, וגם לקח שיעורים בפילולוגיה והיסטוריה, בשנת 1927 הוענק לו תואר דוקטור. הוא נסע רבות לברית המועצות בין השנים 1926–1929. מטרת ביקוריו היו חקר התפתחות המושבות הגרמניות באזור חוף הים השחור, ואיסוף מידע היסטורי. כתוצאה מעבודתו יצא לאור בגרמניה ספר על תנועת המהגרים של הגרמנים.

ללייברנדט היה כישרון לשפות, אשר יחד עם מלגת רוקפלר, אפשרו לו לחדש את לימודיו בפריז ובארצות הברית בין השנים 1931–1933. בהיותו בארצות הברית שמר באופן פעיל על קשר עם גרמנים מרוסיה שגם היגרו לאמריקה.

## המפלגה הנאצית
לייברנדט קיבל בשנת 1933 את בקשתו של אלפרד רוזנברג לחזור לגרמניה, והצטרף למפלגה הנאצית באותה שנה. לאחר מכן מונה למנהל החטיבה המזרחית של משרד מדיניות החוץ של המפלגה הנאצית. לייברנדט הופקד גם על התעמולה האנטי-סובייטית והאנטי-קומוניסטית. עם הפלישה לברית המועצות והקמת המשרד לשטחים הכבושים במזרח, בחר רוזנברג בלייברנדט לנהל את המחלקה המדינית. לפיכך, לייברנדט הפך לקשר אל קבוצות המהגרים האוקראיניות, הקווקזיות, הרוסים ואחרות.

לייברנדט השתתף בוועידת ואנזה כמייצג (יחד עם אלפרד מאייר) את המשרד לשטחים הכבושים במזרח. בקיץ 1943, מסיבות לא ידועות, הוא הפסיק את תפקידו במשרד והצטרף לצי הגרמני.

## לאחר המלחמה
לייברנדט הוחזק במעצר על ידי בעלות הברית מ-1945 עד מאי 1949. בינואר 1950 הוא הואשם רשמית במעורבות בהשמדת יהודים, אך ב-10 באוגוסט 1950 נדחה התיק נגדו, והוא שוחרר ממעצר.

לאחר מכן חזר לאמריקה וחידש את לימודיו בנושא הגרמנים-הרוסים, ותרם ממומחיותו לאגודת הגרמנים מרוסיה (*Landsmannschaft der Deutschen aus Russland*) עד מותו בבון ב-16 ביוני 1982.

בשנת 1979 נאסר על לייברנדט להיכנס לארצות הברית על ידי מחלקת המשפטים ומחלקת המדינה האמריקאית, בשל השתתפותו ברצח מאות אלפי יהודים, בתפקידו כראש החטיבה המדינית של משרד הרייך למזרח הכבושים.

ללייברנדט יש בן באותו השם, המתגורר בברלין.

## קישורים חיצוניים

קטגוריה:גרמנים שנשבו במלחמת העולם השנייה
קטגוריה:גרמנים מאוקראינה
קטגוריה:דיפלומטים גרמנים
קטגוריה:משתתפי ועידת ואנזה
קטגוריה:גרמנים שנולדו ב-1899
קטגוריה:גרמנים שנפטרו ב-1982
אוטו אינדיג

**אוטו אינדיג** (בהונגרית: **Indig Ottó**; בראשוב, 18 בנובמבר 1890 – בלינצונה, שווייץ, 22 במאי 1969) היה מחזאי, תסריטאי, עיתונאי, סופר יהודי-הונגרי.

## ביוגרפיה
הוא נולד במשפחה יהודית ולמד משפטים בקולוז'וואר, אך לא עסק בעריכת דין. הוא הפך לעיתונאי ואחר כך לעורך עיתון. בין 1916 לבין 1926, בקלוז'-נאפוקה, עבד בעיתון "האופוזיציה" (Ellenzék), ואז ב-1926 הפך לעורך הראשי של "בוקר יום שני" (Hétfő reggel).

שיריו, סיפוריו ומערכוניו פורסמו בכרכים שונים. הקומדיה הראשונה שלו הוצגה בקלוז' ב-1923, בשם "משחק". הוא עבר לבודפשט בסביבות 1930. שם כתב את מחזהו המפורסם בנושא טרנסילבניה, "הכלה מטורוצקו", שהוצג לראשונה ב-1931 בתיאטרון מרכז העיר, בתפקיד הראשי עם השחקנית תיאטרון והקולנוע המפורסמת לימים, מרגיט דייקה. המחזה הוצג גם בקלוז' ובכמה ערים טרנסילבניות נוספות. אשתו הראשונה, לילי נמני (Neményi Lili), מילאה את התפקיד הראשי. היצירה תורגמה למספר שפות והמחזה אף הופק לסרט ב-1937. הוא עבר לפריז ב-1938 ולמינכן ב-1951, שם עבד עבור רדיו אירופה החופשית עד 1961, אז פרש. לאחר מכן פרסם בעיקר בכתב העת Új látóhatár, המגזין הספרותי והפוליטי בהונגרית במינכן. ב-1969, בדרך לאסקונה, נפל מהרכבת ומת מייד.

## יצירותיו

# סל נייר (קלוז', 1922)
# משחק (1923) - קומדיה
# הכלה מטורצקו, (1931) מחזה
# שריפה במנזר (1932)
# אדם מתחת לגשר (1933) - מחזה
# בית ספר גבוה (1934) - מחזה
# שני אנשים הולכים לאיבוד (בודפשט, 1936)
# שלוש עשרה נערות מחייכות לשמיים (1938)
# חום הקיץ (בודפשט, 1947), פורסם מחדש (2009)
# פרח הפרג (בודפשט, 1948)

## תסריטיו

# אדם מתחת לגשר (1936)
# הכלה מטורוצקו (1937)
# רוח ערבה (1937)
# הצילו, ירשתי את זה! (1937)
# אתה רק עשן את המקטרת, לדאני! (1938)

## עיבודים
ב-2006 הוכנה אופרטת כליזמרים על פי מחזהו "הכלה מטורוצקו" בכיכובה של השחקנית פירושקה מולנר וזכתה להצלחה גדולה בתיאטרון האופרטה של בודפשט.

## לקריאה נוספת
* ז'וז'ה טורי: חברים ויריבים (זכרונות, בודפשט, 1979).
* לקסיקון אמנות התיאטרון ההונגרי
* מאגר סרטים הונגרי
* מגזין תרבות מקוון Terasz.hu
* FANDANGO אוטו אינדיג פילמוגרפיה

## קישורים חיצוניים
* אוטו אינדיג באתר Arcanum
* אוטו אינדיג ברדיו אירופה החופשית (בהונגרית)
* אוטו אינדיג בבסיס הנתונים של הקולנוע ההונגרי

## הערות שוליים

קטגוריה:סופרים יהודים הונגרים
קטגוריה:מחזאים יהודים הונגרים
קטגוריה:תסריטאי קולנוע יהודים הונגרים
קטגוריה:עיתונאים יהודים הונגרים
קטגוריה:משפטנים יהודים הונגרים
קטגוריה:סופרים אסורים (הונגריה, 1944)
קטגוריה:מהגרים מהונגריה לצרפת
קטגוריה:הונגרים שנולדו ב-1890
קטגוריה:הונגרים שנפטרו ב-1969
אלן גריפין

**אלן גריפין** (באנגלית: **Alan Griffin**; נולד ב-14 באפריל 2000) הוא כדורסלן אמריקאי המשחק בעמדות הקלע והסמול פורוורד בניופאונדלנד גרואולרס מליגת העל הקנדית.

## קריירה
גריפין נולד בדאלאס, טקסס. אביו, אדריאן, הוא כדורסלן עבר ב-NBA המשמש כעוזר מאמן, ואחיו, איי. ג'יי., גם הוא כדורסלן.

גריפין בחר לשחק בקבוצת הכדורסל של אוניברסיטת אילינוי באורבנה-שמפיין. בעונתו הראשונה בקבוצה העמיד ממוצעים של 2.8 נקודות ב-8.1 דקות למשחק. ב-27 בפברואר 2020 הוא קלע שיא עונתי של 24 נקודות, מתוכן שש שלשות, בניצחון 74–66 על נורת'ווסטרן. בתום עונתו השנייה העמיד ממוצעים של 8.9 נקודות ו-4.5 ריבאונדים למשחק, ובחר לעבור לשחק עבור קבוצת הכדורסל של אוניברסיטת סירקיוז.

בחמשת המשחקים הראשונים שלו בקבוצה הוא הוביל את הקבוצה בנקודות ממוצעות למשחק עם 18.4 נקודות בממוצע למשחק, והוביל את הקבוצה בנקודות בשלושה מהמשחקים הללו עם 23, 20 ו-22 נקודות. ב-19 בדצמבר 2020 רשם 24 נקודות, 10 ריבאונדים, 3 אסיסטים, 2 חטיפות ו-3 חסימות במשחק נגד באפלו, כולל חסימה שהובילה את המשחק להארכה, שלאחריה ניצחה קבוצתו את המשחק בפער של 11 נקודות, לאחר שכבר פיגרה ב-16 נקודות במהלכו. בתום העונה גריפין העמיד ממוצעים של 13.3 נקודות ו-5.8 ריבאונדים למשחק, והכריז על מועמדותו לדראפט 2022 ב-NBA.

לאחר שלא נבחר בדראפט, בקיץ 2021 הצטרף גריפין לריו גראנדה ואלי וייפרס מליגת הפיתוח של ה-NBA, אך שוחרר לאחר ארבעה משחקים. ב-19 בדצמבר 2021 חתם בווסצ'סטר ניקס, ושוחרר ב-23 בינואר 2022. ב-18 במאי 2022 חתם בניופאונדלנד גרואולרס מליגת העל הקנדית.

## קישורים חיצוניים

## הערות שוליים

קטגוריה:כדורסלנים אמריקאים
קטגוריה:כדורסלני אוניברסיטת אילינוי באורבנה-שמפיין
קטגוריה:כדורסלני אוניברסיטת סירקיוז
קטגוריה:כדורסלני ריו גראנדה ואלי וייפרס
קטגוריה:כדורסלני וסטצ'סטר ניקס
קטגוריה:אמריקאים שנולדו ב-2000
נייט הגדול (סדרת טלוויזיה)

**נייט הגדול** (באנגלית: **Big Nate**) היא סדרת טלוויזיה אמריקאית בהנפשה ממוחשבת שנוצרה והופקה על ידי מיץ' ווטסון ומבוססת על הקומיקס וסדרת הספרים באותו השם מאת לינקולן פירס, ששיתף פעולה עם מפיקי הסדרה. הסדרה עוקבת אחר הרפתקאותיו של גיבור הסדרה באותו השם, לצד חבריו, בכיתה ו'.

הסדרה הופצה לראשונה בשירות הזרמת המדיה פרמאונט+ ב-17 בפברואר 2022, ובישראל בערוץ ניקלודיאון ב-1 בספטמבר של אותה שנה. ב-24 במרץ 2022, הסדרה חודשה לעונה שנייה שתשודר ב-7 ביולי 2023 בפרמאונט+ והסתיימה ב-26 באוגוסט 2024 ובישראל בערוץ ניקלודיאון ב-7 בינואר 2024.

ב-28 במרץ 2024, הסדרה הוסרה מהפרמאונט+ כחלק מ"החלטה אסטרטגית להתמקד בתוכן עם משיכה גלובלית המונית." אך עם זאת, חלק מהפרקים של הסדרה עדיין זמינים לרכישה באפליקציות מסוימות. בישראל הסדרה הוסרה מהVOD של ערוץ ניקלודיאון בחודש אפריל כנראה מאותה החלטה.

הסדרה בוטלה ב-2024 וזה לאחר שאישרו שיהיה 20 פרקים לעונה השנייה. ב-26 באוגוסט 2024, כל פרקי העונה השנייה, כולל פרקים שלא שוחררו בעבר, הועלו ל-Apple TV ול-Amazon Prime לרכישה. הסדרה הסתיימה רשמית ב-26 באוגוסט 2024.

## תקציר העלילה
הסדרה עוקבת אחר הרפתקאותיו של נייט רייט, תלמיד כיתה ו' חסר יכולת למחצה, נמרץ ומרדן. חבריו הם פרנסיס, טדי, צ'אד ודידי. נייט שונא את המורה ללימודי חברה, גברת גודפרי, שאותה הוא מחשיב ל"גודזילה של בית הספר", ואת מנהל בית הספר, ניקולס. נייט גר בביתו עם אביו היחידני, מרטין, ואחותו הנערה אלן.

## מדבבים
הדיבוב העברי בוים על ידי ענת ניב, והופק על ידי ענבר שטגר עזרא באולפני דאבי דאב.

בנוסף בדיבוב העברי השתתפו עינת אזולאי, ערן מור ודור סרוגו.

## שידור

## פרקים
### עונה 1

### עונה 2

### קצרים

## הפקה
ב-19 בפברואר 2020, ניקלודיאון הכריזו על סדרת הנפשה המבוססת על "נייט הגדול". סגנית הנשיא של ניקלודיאון להפקה ופיתוח הנפשה, רמזי אן נאיטו, הצהירה כי היא רצתה לעבד את סדרת הספרים לסדרת הנפשה במשך זמן רב.

ב-24 במרץ 2022, הסדרה חודשה לעונה שנייה של 10 פרקים. ב-3 באוגוסט, הוכרז כי הוזמנו 10 פרקים נוספים לעונה השנייה, כאשר העונה אמורה לצאת ב-7 ביולי 2023.

## הפצה
במקור, הסדרה תוכננה לעלות לשידור בספטמבר 2021. עם זאת, בדצמבר, עם הכרזת המדבבים, הוכרז כי תופץ בשירות הזרמת המדיה פרמאונט+ בתחילת 2022, ולאחר מכן צוין כי תעלה לשירות ב-17 בפברואר. ב-3 באוגוסט, הוכרז כי תשעה פרקים חדשים יופצו בפרמאונט+ ב-19 באוגוסט.

## פרסים

## קישורים חיצוניים
* 

* 

## ביאורים

## הערות שוליים

קטגוריה:סדרות הנפשה אמריקאיות
קטגוריה:סדרות טלוויזיה אמריקאיות לילדים
קטגוריה:ניקלודיאון: תוכניות וסדרות
קטגוריה:פרמאונט+: תוכניות וסדרות
קטגוריה:סדרות טלוויזיה המבוססות על ספרים
קטגוריה:סדרות טלוויזיה אמריקאיות שעלו לשידור בשנת 2022
פרס המוזיקה האמריקאית לאמן האלטרנטיבי האהוב ביותר

**פרס המוזיקה האמריקאית לאמן האלטרנטיבי האהוב ביותר** מאז 1995. שיאני הזכיות בקטגוריה זו הם לינקין פארק עם 6 זכיות, הם גם האמן המועמד ביותר עם 8 מועמדויות.

## זוכים ומועמדויות

## שיאני זכיות ומועמדויות
### זכיות
* **6 זכיות:** לינקין פארק
* **3 זכיות:** Twenty One Pilots
* **2 זכיות:** Imagine Dragons, גרין דיי, פרל ג'אם, רד הוט צ'ילי פפרז, קריד

### מועמדויות
* **9 מועמדויות:** לינקין פארק
* **5 מועמדויות:** Imagine Dragons, גרין דיי
* **4 מועמדויות:** קולדפליי, פרל ג'אם, Twenty One Pilots
* **3 מועמדויות:** פו פייטרס, רד הוט צ'ילי פפרז, לימפ ביזקיט
* **2 מועמדויות:** בילי אייליש, פאניק! אט דה דיסקו, ממפורד אנד סאנז, The Black Keys, סיסטם אוף אה דאון, קריד, בוש, ניין אינץ' ניילז, הוזייר

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
אמן אלטרנטיבי
קטגוריה:פרסי מוזיקה אלטרנטיבית ואינדי
אלמה וייך חושן

**אלמה וייך חושן** (נולדה ב-5 בספטמבר 1965) היא מחזאית ובמאית תיאטרון ישראלית.

## ביוגרפיה
וייך חושן נולדה ב-1965, גדלה בתל אביב ולמדה בתיכון אליאנס. במשך שנים עסקה בעריכת דין ושימשה כיועצת משפטית לחברות הכבלים.

בשנת 2001 החליטה לשנות את חייה ונרשמה ללימודי בימוי והוראת תיאטרון בסמינר הקיבוצים. מאז היא כותבת, מביימת ומפיקה את יצירות התיאטרון שלה, וכן מורה לדרמה ורכזת מגמת תיאטרון בתיכון בן-צבי בקריית אונו.

ב-2011 ראה אור רומן הביכורים שלה, כף רגלו של הסוס, בהוצאת זמורה ביתן.

## הצגות שכתבה או ביימה
* **מפלט ים** - מחזה מאת אדוארד אלבי בכיכובם של דויד בילנקה וגילה פוליצר. צוותא, 2007
* **הדרך למטה** - במסגרת פסטיבל תיאטרון קצר. צוותא, 2009.
* **מוכרת הנעליים** - מחזה קצר על יחסי כוחות בין גבר לאישה ועל הטרדה מינית במסגרת פסטיבל תיאטרון קצר, 2012
* **תג מחיר** - זוכה צל"ש למחזה ולשחקנים הטובים בפסטיבל עכו 2013
* **על הבגידה** - מותחן פסיכולוגי של מאבק כוחות בין גבר לאישה. תמונע, 2014
* **השליח** - הצגה על רצח שליח האו"ם הרוזן ברנדוט ב-1948. תמונע 2015
* **למה רק כבשים** - מחזה על פי ספרה של אלינוער קלר, במסגרת פסטיבל חיפה הבינלאומי להצגות ילדים. תיאטרון אורנה פורת, 2016
* **לרעך כמוך** - כתיבה בשיתוף נוגה אלקין אפרת והמטה למאבק בגזענות. תמונע, 2016
* **קין** - הצגת יחיד של אייל שכטר. כתיבה במשותף עם נאוה צוקרמן ובבימויה. תמונע, 2017
* **שלוש מלכות ופילגש** - טקסטים למופע מן המקורות על דמויותיהן של מיכל בת שאול, אביגיל אשת נבל, בת שבע אשת אוריה החתי ורצפה בת איה. קבוצת התיאטרון הירושלמי, 2019
* **חופש מוחלט** - עיבוד ובימוי במשותף עם נוגה אפרת לספרו של פאבלו קאצ'ז'יאן. המסע של שני היצורים האנושיים האחרונים, בעולם המסכים והאינסטגרם. תמונע, 2020
* **מנחם יוצא למלחמה** - מחזה שכתבה וייך עם אחיה דדי גל, המבוסס על סיפור אמיתי שקרה להם, בו תמונה של משפחתם התפרסמה במפתיע במוסף "שבעה ימים" של ידיעות אחרונות. תמונע, 2021
* **אדמה דקה** - מחזה מאת יהושע סובול. תמונע, 2021
* **פדרה אהובתי** - עיבוד מודרני לסיפור המיתולוגי של פדרה. תמונע, 2021
* **בוקר טוב מר היימר** - על פי ספרו של אמנון שמוש. קבוצת התיאטרון הירושלמי, 2022
* **fake** - סאטירה פוליטית עכשווית בהשראת ספר מלכים. תמונע, 2022
* **משחק מסוכן** - מחזה בבימויו של אורי מורג. הקאמרי, 2022

## חיים אישיים
אימה של אלמה, שושנה וייך-שחק, היא מוזיקולוגית ואשת חינוך מוזיקלי אשר השפיעה רבות על החינוך המוזיקלי במחוז תל אביב, בהיותה מפקחת על החינוך המוזיקלי בסוף המאה ה-20 ובתחילת המאה ה-21.

אביה, הנרי וייך, הוא סופר המפרסם את ספריו במקסיקו.

אחותה אלה וייך הייתה רקדנית פלמנקו בספרד, אחיה דדי גל הוא סטנדאפיסט ואחותה אוריאנה וייך עוסקת בקולנוע.

נשואה ליואב חושן, איש הייטק וקלידן ב'להקה פיקטיבית'. לשניים בן ותאומות.

## הערות שוליים

קטגוריה:מחזאיות ישראליות
קטגוריה:במאיות תיאטרון ישראליות
קטגוריה:בוגרות תיכון אליאנס (תל אביב)
קטגוריה:בוגרי תיכון אליאנס (תל אביב)
קטגוריה:בוגרות סמינר הקיבוצים: הוראה ובימוי תיאטרון
קטגוריה:בוגרי סמינר הקיבוצים: הוראה ובימוי תיאטרון
קטגוריה:עורכות דין ישראליות
קטגוריה:מחזאים ישראלים
קטגוריה:במאי תיאטרון ישראלים
קטגוריה:עורכי דין ישראלים
קטגוריה:מורים בישראל
קטגוריה:מורות בישראל
קטגוריה:יועצים משפטיים ישראלים
קטגוריה:יועצות משפטיות ישראליות
קטגוריה:מחזאיות כותבות עברית
קטגוריה:מחזאים כותבי עברית
קטגוריה:ישראליות שנולדו ב-1965
קטגוריה:ישראלים שנולדו ב-1965
מארק ויליאמס (כדורסלן)

**מארק אולוואפמי ויליאמס** (באנגלית: **Mark Oluwafemi Williams**; נולד ב-16 בדצמבר 2001) הוא כדורסלן אמריקאי המשחק בעמדות הפאוור פורוורד והסנטר בשארלוט הורנטס מליגת ה-NBA.

## קריירה
ויליאמס נולד וגדל בנורפוק, וירג'יניה. אחותו, אליזבת' , גם היא כדורסלנית, ונבחרה בבחירה הרביעית של דראפט 2015 ב-WNBA. הוא בחר להתחיל לשחק בקבוצת הכדורסל של אוניברסיטת דיוק. ב-30 בינואר 2021 הוא קלע 11 נקודות והוסיף 5 ריבאונדים בניצחון 79–53 על אוניברסיטת קלמסון. ב-13 בפברואר 2021 רשם 13 נקודות ו-5 חסימות בניצחון 69–53 על אוניברסיטת המדינה של קרוליינה הצפונית. ב-22 בפברואר 2021 רשם 18 נקודות ו-11 ריבאונדים בניצחון 85–71 על סירקיוז. ב-10 במרץ 2021 רשם דאבל דאבל של 23 נקודות ו-19 ריבאונדים בניצחון 70–56 מול לואיסוויל. בתום העונה העמיד ממוצעים של 7.1 נקודות ו-4.5 ריבאונדים למשחק. ב-26 בפברואר 2022 קלע שיא קריירה של 28 נקודות בניצחון 97–72 על סירקיוז. בתום עונתו השנייה באוניברסיטה הוא העמיד ממוצעים של 11.2 נקודות, 7.4 ריבאונדים ו-2.8 חסימות למשחק, וב-18 באפריל 2022 הכריז על מועמדותו לדראפט 2022 ב-NBA.

בדראפט נבחר ויליאמס בבחירה ה-15 על ידי שארלוט הורנטס.

בפברואר 2025 עבר בטרייד ששלח אותו ללוס אנג'לס לייקרס, בתמורה לדלטון קנקט, קאם רדיש ובחירת סיבוב ראשון לא מוגנת ב-2031. אך הטרייד בוטל לאחר שנכשל בבדיקות הרפואיות חזר לשארלוט.

## סטטיסטיקות הקריירה
### בעונה הסדירה של ה-NBA

## קישורים חיצוניים

## הערות שוליים

קטגוריה:אמריקאים ילידי וירג'יניה
קטגוריה:נורפוק: אישים
קטגוריה:כדורסלנים אמריקאים
קטגוריה:וירג'יניה: כדורסלנים
קטגוריה:כדורסלני אוניברסיטת דיוק
קטגוריה:כדורסלני שארלוט הורנטס
קטגוריה:בחירות דראפט של שארלוט הורנטס
קטגוריה:אמריקאים שנולדו ב-2001
מרסלייט גארנר

**עדנה מרסלייט גארנר** (באנגלית: **Edna Marcellite Garner**; 3 ביולי 1910 – 26 ביולי 1993) הייתה אמנית ושחקנית קול אמריקאית. היא זכורה בעיקר כקולה הקבוע הראשון של מיני מאוס בתקופת עבודתה בוולט דיסני הפקות וזכתה לקחת חלק בהגדרת האישיות של מיני.

## ביוגרפיה
גארנר נולדה ברדלנדס, קליפורניה ב-3 ביולי 1910. היא למדה בשיעורי לילה בבית הספר התיכון הפוליטכני ג'ון ה. פרנסיס שבלוס אנג'לס, שם למדה אמנות.

### עבודתה בדיסני
גארנר החל לעבוד בוולט דיסני הפקות ב-17 בפברואר 1930 לאחר שהתראיינה בשנה הקודמת. היא עבדה במחלקת דיו וצבע, תחילה עבדה כציירת צל (מלשון צלולואיד) ואחר כך כציירת דיו. הסטודיו באותה התקופה היה ארגון קטן של כ-35 עובדים.

לאחר שגארנר עבדה כשישה חודשים, היא עשתה אודישן לקולה של מיני מאוס, ומכיוון שדמותה הייתה מקסיקנית בסרט הקצר "נער הקקטוס" ולגארנר היה ידע בשפה הספרדית, היא הייתה בעלת פוטנציאל לקבל את התפקיד. בספר "לעבוד עם וולט: ראיונות עם אמני דיסני", מאת דון פרי, היא אמרה:גארנר המשיכה לדבב את מיני ביותר מ-40 סרטים במשך עשור. מדי פעם היא גם סיפקה קולות נוספים, כמו יללות חתולים ("שלושה חתלתולים יתומים" (1935) ו"תן כף" (1941)), נביחות כלבים ורעשי קהל.

במהלך שביתת האנימטורים של דיסני בשנת 1941, גארנר צילמה סרטים ביתיים עם צבע על משמרת השובתים. חלק מהצילומים האלו מופיעים בסרט התיעודי "וולט - האיש שמאחורי המיתוס" משנת 2001. גארנר הייתה סימפתית לאולפן במהלך השביתה, וציינה "לא יכולתי לראות שאנחנו לא זוכים ליחס הוגן. אנשים לא היו כל כך מכוונים לאיגוד כפי שהנחתי". היא תיארה את האווירה באולפן כ"משפחה אחת גדולה" לפני איגוד האולפן.

תפקידה האחרון כמיני יהיה בסרט הקצר "מחוץ למחבת ולתוך קו הירי" משנת 1942.

גארנר עבדה באולפן דיסני לסירוגין במשך 12 שנים, במהלכן עבדה גם בכמה אולפנים אחרים, כולל וולטר לאנץ הפקות.

### לאחר דיסני
גארנר נישאה לריצ'רד ב. וול והקימה משפחה. ב-1941 היא עזבה לצמיתות את עבודתה בדיסני כדי להקדיש יותר זמן לילדיה. מאוחר יותר עברה המשפחה צפונה ללוס גאטוס, שם עבדה שוב בעסקי הקרטון, והפיקה רצועת קומיקס בעיתון המקומי. במהלך תקופה זו עבדה גם על סוגים שונים של אמצעי ציור וקרמיקה. חלק מיצירות האמנות שלה היא נתנה לחברים, ואחרות תרמה לעמותות צדקה ולירידים בכנסיות.

גארנר נפטרה ב-26 ביולי 1993 בגראס ואלי, קליפורניה. 23 ימים לאחר יום הולדתה ה-83.

## פילמוגרפיה

## קישורים חיצוניים

## ביאורים

## הערות שוליים

קטגוריה:אמריקאים ילידי קליפורניה
קטגוריה:שחקניות קולנוע וטלוויזיה אמריקאיות
קטגוריה:אמריקאיות שנולדו ב-1910
קטגוריה:אמריקאים שנולדו ב-1910
קטגוריה:אמריקאיות שנפטרו ב-1993
קטגוריה:אמריקאים שנפטרו ב-1993
אאולית

[ממוזער|אאולית דמוי [מקבת (ארכאולוגיה)|מקבת אבן, שנטען כי הוא ממקור טבעי על ידי בול ב-1905.]]
**אֵאוֹלִית** (מיוונית עתיקה: **ἠώς**, אֵאוֹס – שחר + **λίθος**, לִיתוֹס – אבן) הוא נתז אבן, מסלע צור או קוורץ, אשר בשל מראהו נחשב בעבר לכלי אבן קדום, אולם לימים הצטברו עדויות שאין מדובר בכלי מלאכותי אלא בתצורה גאולוגית טבעית. את המונח טבע ג' אלן בראון בשנת 1892.

האאוליתים הראשונים התגלו בקנט שבבריטניה בשנת 1885 על ידי בנג'מין האריסון, חוקר טבע וארכאולוג אנגלי חובב. תגליותיו של הריסון פורסמו על ידי סר ג'וזף פרסטיץ' בשנת 1892 במאמר "On the primitive characters of the flint implements of the chalk plateau of Kent", והאאוליתים נחשבו על ידי חוקרים אחדים, דוגמת אוגוסטוס פיט-ריברס וג' אלן בראון, לכלים מעובדים גס המתוארכים לתקופת הפליוקן. אאוליתים נוספים התגלו בתחילת המאה ה-20 במזרח אנגליה על ידי ג'יימס ריד מויר ואדווין ריי לנקסטר, ובמקומות נוספים באירופה על ידי אמה לואי רוטו וה' קלאטש, ונתפשו כעדות ליישוב אדם, קודם למאובנים העתיקים ביותר שהיו ידועים בזמנם. הממצאים האנגליים חיזקו את האמונה באמיתות הזיוף של האדם מפילטדאון.

מכיוון שהאאוליתים שנתגלו היו כל כך גולמיים וגסים, ולא ניתן היה להבדיל בינם לבין תהליכים טבעיים של סחיפה, כגון לחץ או טמפרטורה, הטילו ספק במקורם ככלים מעובדים. הארכאולוג הצרפתי מרסלין בול פרסם מאמר נגד הגדרתם של אאוליתים ככלים מלאכותיים ב-1905, וסמואל הזלדין וורן סיפק אישור לטענתו של בול לאחר שערך ניסויים על אבני צור.

אף שהוויכוח נמשך כשלושה עשורים, הצטברו עוד ועוד עדויות המצביעות על מקורם הטבעי של האאוליתים. זאת, יחד עם גילוים של כלים אולדובאיים מוקדמים מהפליסטוקן התחתון במזרח אפריקה, הקשו על התמיכה בתאוריה כי מדובר בכלים מעשה ידי אדם.

## הערות שוליים

קטגוריה:פטרולוגיה
קטגוריה:פלאואנתרופולוגיה
קטגוריה:כלי אבן פרהיסטוריים
קטגוריה:ממצאים ארכאולוגיים מאבן
מקלט חיות הבר הלאומי קלאמת התחתון

**מקלט חיות הבר הלאומי קלאמת התחתון** (באנגלית: **Lower Klamath National Wildlife Refuge**) הוא אתר טבע מוגן מהסוג  של ארצות הברית בצפון מחוז סיסקיו בקליפורניה ובדרום מחוז קלאמת באורגון על הגבול בין שתי מדינות. הוא מופעל על ידי שירות הדגה וחיות הבר של ארצות הברית. המקלט הוגדר כ ב-16 באוקטובר 1965.

מקלט חיות הבר הלאומי קלאמת התחתון, שהוקם על ידי הנשיא תאודור רוזוולט ב-1908, היה מקלט עופות המים הראשון בארצות הברית. הוא ממוקם באגן קלאמת ליד קלאמת פולס באורגון. שטחו הכולל 206.04 קילומטרים רבועים, מתוכם 179.25 קילומטרים רבועים נמצאים בקליפורניה ו-26.78 קילומטרים רבועים באורגון. המקלט כולל ביצות עשב של מים מתוקים רדודים, מים פתוחים, שטחי דשא ושטחים חקלאיים המנוהלים בצורה אינטנסיבית כדי לספק בית גידול לעופות מים ובעלי חיים אחרים. השוק של ציד עופות נודדים בסוף המאה ה-19 יצר את הצורך בשימור ויצירת מקלט לחיות בר.

מטרות המקלט כוללות הגנה על בית גידול לצמחייה ובעלי החיים, כולל עופות מים נודדים, ושמירה על המגוון הביולוגי של אגן קלאמת. הוא פועל לשילוב אזורי ביצות וחקלאות בת קיימא וקידום בקרת מזיקים משולבת. המקלט מספק שירותים ציבוריים הקשורים לחיות בר, כולל חינוך, ציד והזדמנויות צפייה וצילום.

מיני העופות במקלט כוללים עיטם לבן-ראש, עיט זהוב, שקנאי אמריקני, מגלן לבן-פנים, אווז הצפון, אווז רוס, אווז לבן-מצח, ברנטה קנדית, בז נודד, ברווז חד-זנב, ברכייה, ברווז אפור, צולל גב-קנבס, טבלן מערבי, טבלן בינוני, מרומית שחורה ו-**.

פעילויות שימור וניהול כוללות תחזוקה של תשתית מים מקומית ומעקב אחר האינטראקציה בין חקלאות ובית גידול. הנושאים העומדים במוקד כוללים אובדן בית גידול של הביצות, פגיעה באיכות המים, בצורת וזכויות מים.

## גלריה

RossGeese Oregon.jpg|אווזי רוס בבית המים המתוקים
Lower Klamath National Wildlife Refuge snow.jpg|הרים
LowerKlamathNWR 8197t.jpg|ביצה עם אגמיות אמריקאיות
Lower Klamath Lake marsh.jpg|ביצת אגם קלאמת התחתון


## קישורים חיצוניים

* 

## הערות שוליים

מקלט חיות הבר הלאומי קלאמת התחתון
קטגוריה:קליפורניה: גאוגרפיה
קטגוריה:אורגון: גאוגרפיה
ג'יילן ויליאמס

**ג'יילן דבון ויליאמס** (באנגלית: **Jalen Devonn Williams**; נולד ב-14 באפריל 2001) הוא כדורסלן אמריקאי המשחק בעמדת סמול פורוורד ופאוור פורוורד באוקלהומה סיטי ת'אנדר.

## קריירה
ויליאמס נולד וגדל בדנוור, קולורדו. לאחר ששיחק בקבוצת כדורסל של תיכון בגילברט, אריזונה, בחר לשחק בקבוצת הכדורסל של אוניברסיטת סנטה קלרה. בעונתו הראשונה בקבוצה העמיד ממוצעים של 8 נקודות, 3 ריבאונדים, 2 אסיסטים וחטיפה אחת למשחק. בעונתו השנייה העמיד ממוצעים של 12 נקודות ו-4 ריבאונדים למשחק, ובעונתו השלישית והאחרונה באוניברסיטה העמיד ממוצעים של 18 נקודות, 4.4 ריבאונדים ו-4.2 אסיסטים למשחק. ב-28 באפריל 2022 הכריז כי יתמודד בדראפט 2022 ב-NBA.

בדראפט נבחר ויליאמס בבחירה ה-12 על ידי אוקלהומה סיטי ת'אנדר.

בעונת 2024/2025 הציג ויליאמס יכולת מצוינת והיווה שחקן מפתח באוקלהומה לצידו של שיי גילג'ס-אלכסנדר. ויליאמס קלע בממוצע 21.6 נקודות למשחק, שני במספר הנקודות הממוצע בקבוצה. הממוצעים שלו והעונה המרשימה שהציג הובילו לבחירתו, לראשונה, למשחק האולסטאר. ויליאמס נבחר לחמישייה השלישית של העונה.

## חיים אישיים
אחיו הקטן של ג'יילן, קודי ויליאמס, משחק ביוטה ג'אז מליגת ה-NBA.

## סטטיסטיקה
### בעונה הסדירה של ה-NBA

### קריירת פלייאוף

## קישורים חיצוניים

* 

## הערות שוליים

קטגוריה:אמריקאים ילידי קולורדו
קטגוריה:דנוור: אישים
קטגוריה:כדורסלנים אמריקאים
קטגוריה:דנוור: כדורסלנים
קטגוריה:כדורסלני אוניברסיטת סנטה קלרה
קטגוריה:כדורסלני אוקלהומה סיטי ת'אנדר
קטגוריה:בחירות דראפט של אוקלהומה סיטי ת'אנדר
קטגוריה:אמריקאים שנולדו ב-2001
כתובת פנמו השני

ממוזער| צילום הכתובת על הפסל
**כתובת פנמו השני** היא כתובת על מצבה מהמאה ה־9 לפנה"ס שהציב בר־רכב מלך שמאל־יאדי לאביו, המלך פנמו השני. המצבה נמצאת במוזיאון המזרח הקרוב בברלין .

בדומה לכתובת על פסל הדד , כתובת פנמו נחקקה על שמלת הדמות המפוסלת. היא נכתבה על־ידי בר־רכב מלך שמאל־יאדי בניב המכונה שמאלית , הנמצא בין פיניקית לארמית. הכתובת מזכירה את תגלת־פלאסר השלישי ("תגלתפלסר" בנוסח הכתובת) ואת ממלכת גורגום  ("גרגם" בנוסח הכתובת).

## הכתובת
ממוזער| פריסת הכתובת
הכתובת ידועה בסימון KAI 215. קריאה מעט שונה של הכתובת ידועה בסימון NSI 62.
ממוזער| צילום נוסף של הכתובת על הפסל|437x437 פיקסלים

## ראו גם
* שמאל (ממלכה עתיקה)
* כתובת כלמו
* רשימת כתובות כנעניות וארמיות

## קישורים חיצוניים

## הערות שוליים

פנמו השני
קטגוריה:שמאל
Where the Crawdads Sing (פסקול)

****** (בעברית: **שירת סרטני הנהר (פסקול הסרט המקורי)**) הוא פסקול סרט הדרמה האמריקאי "שירת סרטני הנהר" (2022), שהולחן על ידי המלחין הקנדי מייקל דנה. הפסקול יצא לאור ב-15 ביולי 2022, על ידי חברת התקליטים קולומביה רקורדס.

*Where the Crawdads Sing* הוא הפסקול הרשמי של סרט הדרמה "שירת סרטני הנהר" (2022), שיצא לאקרנים בסמוך לצאתו.

## רקע והלחנה
ב-25 ביוני 2022 הוציאה הזמרת-יוצרת האמריקאית טיילור סוויפט את שיר הנושא מתוך הפסקול, "Carolina". הוא נכתב אך ורק על ידי סוויפט והופק על ידי ארון דסנר, עימו שיתפה פעולה באלבומי האולפן שלה משנת 2020 *[[Folklore (אלבום של טיילור סוויפט)|Folklore]]* ו-*[[Evermore (אלבום)|Evermore]]*. לדברי ריס וית'רספון, סוויפט כתבה את השיר תוך כדי עבודה על *Folklore* אך לא חשפה כי כתבה את "Carolina" עד לאחר שסיימה את השיר. סוויפט הצהירה באינסטגרם שהיא נהנית מהרומן המקורי של אוונס, וברגע ששמעה שעיבוד קולנועי "בשלבי צילומים", היא רצתה להיות חלק מהפסקול שלו. היא אמרה שהיא רצתה ליצור שיר "רודף" ו"שמימי" שלוכד את הסיפור ה"מהפנט" של הרומן.

## רשימת רצועות

## קישורים חיצוניים

## הערות שוליים

קטגוריה:פסקולים מ-2022
קטגוריה:פסקולים באנגלית
קטגוריה:אלבומי חברת קולומביה רקורדס
פרס המוזיקה האמריקאית לאמן הלטיני האהוב ביותר

**פרס המוזיקה האמריקאית לאמן הלטיני האהוב** ביותר מוענק מאז 1998. שיאן הזכיות בקטגוריה זו הוא אנריקה איגלסיאס עם 8 זכיות. הוא גם שיאן המועמדויות עם 12 מועמדויות. לטקס פרסי המוזיקה האמריקאית ה-48 בשנת 2020, הקטגוריה חולקה לזמר אהוב - לטיני וזמרת אהובה - לטינית, מתוך הכרה בפופולריות הגוברת של הז'אנר הלטיני בארצות הברית.

## זוכים ומועמדים

## שיאני זכיות ומועמדויות

### זכיות

* **8 זכיות:** אנריקה איגלסיאס
* **5 זכיות:** שאקירה, באד באני
* **3 זכיות:** בקי ג'י
* **2 זכיות:** ריקי מרטין, ג'ניפר לופז, מארק אנתוני

### מועמדויות

* **12 מועמדויות:** אנריקה איגלסיאס
* **9 מועמדויות:** שאקירה
* **6 מועמדויות:** דדי יאנקי, ג'יי באלווין
* **5 מועמדויות:** מארק אנתוני, באד באני
* **4 מועמדויות:** ריקי מרטין, אוזונה, קרול ג'י, בקי ג'י
* **3 מועמדויות:** לואיס מיגל, ג'ניפר לופז, רומאו סנטוס, רוסליה, ראו אלחנדרו
* **2 מועמדויות:** ויסין ויאנדל, לואיס פונסי, פיטבול, קאלי אוצ'יס, נאטי נטשה

## ראו גם

* פרסי המוזיקה האמריקאית הלטינית

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
אמן לטיני
I Left My Heart in San Francisco (שיר)

"**I Left My Heart In San Francisco**" (בעברית: "**השארתי את לבי בסן פרנסיסקו**") הוא שיר פופולרי, שנכתב בסתיו 1953 בברוקלין שבניו יורק. את הלחן יצר ג'ורג' קורי, והמילים חוברו בידי דוגלאס קרוס.

בשנת 1962 יצא לאור כסינגל של טוני בנט, בהוצאת קולומביה רקורדס, כבי-סייד של "Once Upon a Time". נכלל כסינגל הראשי של אלבום בעל אותו שם, והגיע למקום ה-19 בשיאו בבילבורד הוט 100. בשנת 2018 נשמר ברישום הלאומי להקלטות של ספריית הקונגרס.

## רקע
את השיר הלחינו וכתבו ג'ורג' קורי ודוגלאס קרוס. סביב קו העלילה שלו עומדים שני סופרים, חובבי ספרות ישנה, שחושבים על סן פרנסיסקו לאחר שעברו לניו יורק. על-אף שנכתב במקור ללקלרמה טרנר, שהופיעה עמו מספר פעמים בהדרן, היא מעולם לא הספיקה להקליטו. דרך ראלף שרון, חברם של שני יוצרי השיר, הגיע השיר לבנט. בדצמבר 1961 הופיע לראשונה עם השיר בנוכחותם של ראשי עיריית סן פרנסיסקו ג'רוג' כריסטופר וג'וזף אליוטו.

## מורשת
בשנת 2001 דורג "I Left My Heart in San Francisco" במקום ה-23 ברשימת RIAA/NEA של השירים המשמעותיים ביותר מבחינה היסטורית של המאה ה-20. על כתיבת השיר זכה בנט לפסל כבוד בדמותו, לכבוד יום הולדתו ה-90, שהוצב בפתח מלון פיירמונט בסן פרנסיסקו ב-19 באוגוסט 2016. ב-15 במאי 1984 אומץ השיר על ידי העיר סן פרנסיסקו כאחד משני ההמנונים הרשמיים שלה. סן פרנסיסקו ג'איינטס מנגנים את השיר לאחר כל ניצחון באצטדיון הבית שלהם. "I Left My Heart in San Francisco" זכה בפרס גראמי להקלטת השנה ובפרס גראמי להופעה הווקאלית הטובה ביותר לגבר.

### רשימות ודירוגים

## קישורים חיצוניים

## הערות שוליים

קטגוריה:שירי טוני בנט
קטגוריה:שירים באנגלית
קטגוריה:שירים על סן פרנסיסקו
קטגוריה:סינגלים בהוצאת קולומביה רקורדס
הבנק הלאומי הרומני

**הבנק הלאומי הרומני** הוא הבנק המרכזי של רומניה שנוסד ב-1880. מטה הבנק ממוקם בבוקרשט, בירת המדינה. הבנק אחראי לעניינו של המטבע לאו רומני.

## היסטוריה
במהלך שואת יהודי רומניה, הבנק היה אחראי להחרמת רכושם של היהודים.

## קישורים חיצוניים

* 

## הערות שוליים

קטגוריה:בנקים מרכזיים
קטגוריה:רומניה: כלכלה
קטגוריה:רומניה: בנקים
ג'יילין ויליאמס

**ג'יילין מייקל ויליאמס** (באנגלית: **Jaylin Michael Williams**; נולד ב-29 ביוני 2002) הוא כדורסלן אמריקאי המשחק בעמדת הפאוור פורוורד באוקלהומה סיטי ת'אנדר.

## קריירה
ויליאמס נולד וגדל בפורט סמית', ארקנסו. הוא החל לשחק כדורסל עבור קבוצת הכדורסל של אוניברסיטת ארקנסו, ובעונתו הראשונה בקבוצה העמיד ממוצעים של 3.7 נקודות ו-4.7 ריבאונדים למשחק. בעונתו השנייה הפך לשחקן פותח בקבוצה, העמיד ממוצעים של 10.9 נקודות ו-9.8 ריבאונדים למשחק, ובסך הכל אסף 364 ריבאונדים שהם שיא האוניברסיטה לריבאונדים לעונה בודדת. בתום העונה הכריז על מועמדותו לדראפט 2022 ב-NBA.

בדראפט נבחר ויליאמס בבחירה ה-34 על ידי אוקלהומה סיטי ת'אנדר, והפך לכדורסלן הראשון ממוצא וייטנאמי שנבחר בדראפט ה-NBA. הוא הצטרף לסגל הקבוצה לקראת ליגת הקיץ של ה-NBA, ובהופעת הבכורה שלו בטורניר קלע שתי נקודות והוסיף שישה ריבאונדים בניצחון 98–77 על יוטה ג'אז. ב-19 ביולי 2022 חתם על חוזה רוקי בקבוצה.

## סטטיסטיקה
### בעונה הסדירה של ה-NBA

#### בפלייאוף

## קישורים חיצוניים

## הערות שוליים

קטגוריה:אמריקאים ילידי ארקנסו
קטגוריה:אמריקאים ממוצא וייטנאמי
קטגוריה:כדורסלנים אמריקאים
קטגוריה:ארקנסו: כדורסלנים
קטגוריה:כדורסלני אוניברסיטת ארקנסו
קטגוריה:כדורסלני אוקלהומה סיטי ת'אנדר
קטגוריה:בחירות דראפט של אוקלהומה סיטי ת'אנדר
קטגוריה:אמריקאים שנולדו ב-2002
יחסי קניה–רומניה

**יחסי קניה—רומניה** הם יחסי החוץ בין קניה ורומניה.

## סקירה כללית
רומניה וקניה כוננו יחסים דיפלומטיים, ברמת שגרירות, ב-22 ביוני 1968. שגרירות רומניה בניירובי נפתחה ב-1974. ב-31 בינואר 2014 הקימה רומניה קונסוליית כבוד במומבסה.
באוגוסט 1993 ביקרה משלחת מהפרלמנט של קניה ברומניה. בשנים האחרונות, נציגי הפרלמנט הרומני נמצאים בניירובי, כדי להשתתף בפגישות של הארגונים הבינלאומיים UNEP ו-HABITAT, שמשרדיהם הראשיים בבירת קניה, ומקיימים גם פגישות עם שלטונות קניה. כמו כן, השר הרומני לאיכות הסביבה השתתף בפגישה הסביבתית האוניברסלית הראשונה של האו"ם, שהתקיימה ביוני 2014. בפברואר 2003 ופברואר 2011, ביקר שר הסביבה והיערות הרומני בקניה. שר משאבי המים הקנייתי ביקר ברומניה במאי 2003.

## נציגויות דיפלומטיות
* קניה מיוצגת ברומניה באמצעות שגרירותה בברלין, גרמניה.
* רומניה מחזיקה בקניה שגרירות בניירובי וקונסוליית כבוד במומבסה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
כריסטיאן קולוקו

**כריסטיאן ג'וניור קולוקו** (באנגלית: **Christian Junior Koloko**; נולד ב-20 ביוני 2000) הוא כדורסלן קמרוני המשחק בעמדת הסנטר.

## קריירה
קולוקו נולד בדואלה שבקמרון. בגיל 17 הוא עבר לארצות הברית כדי לשחק כדורסל באופן מקצועני, ולאחר ששיחק בתיכונים בקליפורניה בחר להצטרף לקבוצת הכדורסל של אוניברסיטת אריזונה.

בעונתו הראשונה בקבוצה העמיד ממוצעים של 2.3 נקודות ו-2.4 ריבאונדים למשחק, ובעונתו השנייה העמיד ממוצעים של 5.3 נקודות, 4.8 ריבאונדים ו-1.3 חסימות למשחק. ב-21 בנובמבר 2021 רשם שיא קריירה של 22 נקודות, שבעה ריבאונדים וארבע חסימות בניצחון 80–62 על מישיגן. בעונתו השלישית והאחרונה באוניברסיטה העמיד ממוצעים של 12.6 נקודות, 7.3 ריבאונדים, 2.8 חסימות, 1.4 אסיסטים ו-0.8 חטיפות למשחק.

ב-18 באפריל 2022 הכריז על מועמדותו לדראפט 2022 ב-NBA. בדראפט נבחר קולוקו בבחירה ה-33 על ידי טורונטו ראפטורס.

## סטטיסטיקות הקריירה
### בעונה הסדירה של ה-NBA

## קישורים חיצוניים

## הערות שוליים

קטגוריה:כדורסלנים קמרונים
קטגוריה:כדורסלני אוניברסיטת אריזונה
קטגוריה:כדורסלני טורונטו ראפטורס
קטגוריה:בחירות דראפט של טורונטו ראפטורס
קטגוריה:קמרונים שנולדו ב-2000
הוצאת אוניברסיטת נברסקה

**הוצאת אוניברסיטת נברסקה** (באנגלית: **University of Nebraska Press**; ההוצאה קרויה גם בשם **UNP**) היא חברת ההוצאה לאור של אוניברסיטת נברסקה-לינקולן. חברת ההוצאה לאור נוסדה ב-1941, והיא מתמחה בפרסום ספרים, מודפסים ומקוונים כאחד. המחקרים שמפרסמת ההוצאה לאור עוסקים בעיקר ב ובילידים אמריקאיים. מאז היווסדה, פרסמה המחלקה למעלה מ-4,000 ספרים ו-30 כתבי עת.

## קישורים חיצוניים
* 

## הערות שוליים

קטגוריה:הוצאות ספרים אוניברסיטאיות בארצות הברית
קטגוריה:נברסקה: חינוך
קטגוריה:אוניברסיטת נברסקה–לינקולן
מהאן אייר

**מהאן אייר** (בפרסית: **هواپیمایی ماهان**) היא חברת תעופה איראנית בבעלות פרטית שבסיסה בטהראן, איראן. היא מפעילה שירותי טיסות פנים וטיסות בינלאומיות סדירות למזרח הרחוק, למזרח התיכון, למרכז אסיה ולאירופה. בסיסי הבית העיקריים שלה הם נמל התעופה הבין-לאומי האימאם חומייני בטהראן ונמל התעופה הבין-לאומי מהראבאד.

## היסטוריה
### השנים הראשונות
מאהן אייר הוקמה ב-1991 והחלה לפעול ביוני 1992 כחברת התעופה הפרטית הראשונה של איראן. שמו של מאהן נלקח מהעיר ההיסטורית מאהאן במחוז כרמאן. חברת התעופה הצטרפה ל-IATA ב-2001.

שלושה מטוסי נוסעים של איירבוס A300B4 נרכשו ב-1999, וב-2002 הצטרפו מטוסי A310 ו-A320 לצי. לפי בית המשפט העליון הבריטי, שלושה מטוסי בואינג 747-400 נלקחו שלא כדין על ידי מאהן אייר מהבעלים האמיתיים שלהם, בלו סקיי איירליינס, בשנת 2008, תוך שימוש בשטרות מכירה מזויפים. כאשר החברה קיבלה הוראה להחזיר את המטוסים לאירופה, מאהן טענו כי אינם יכולים לעשות זאת מכיוון שהם נחקרים על ידי השלטונות האיראניים בגין הונאה, והמטוסים צריכים להישמר באיראן. הצי עבר מודרניזציה נרחבת מאז 2006, כאשר מטוסי בואינג 747-400, איירבוס A300-600, Avro RJ-100 ומטוסי איירבוס A340-600 נרכשו בהדרגה כדי לאפשר למאהן אייר לספק יכולת נוספת ליעדיה הנוכחיים, כמו גם הרחבת טווח הגעה ליעדים נוספים ברחבי העולם.

### מאז 2011
ב-12 בדצמבר 2011, משרד האוצר האמריקני הודיע על מאהן אייר כתומכי חומרים ותחבורה בטרור, בגלל "מתן תמיכה כספית, חומרית וטכנולוגית לכוח קודס. מאהן אייר, שבסיסה בטהרן, מספקת תחבורה, העברות כספים ושירותי נסיעות לאנשי משמרות המהפכה".

ב-6 באפריל 2016 נאסר על מאהן אייר לטוס מעל המרחב האווירי של ערב הסעודית.

באפריל 2019 במהלך המשבר הנשיאותי בוונצואלה, מאהן אייר השיקה את המסלול הישיר שלהם קראקס–טהראן. בינואר 2019, ממשלת גרמניה אסרה על מאהן אייר לנחות בגרמניה, שם היא פעלה בעבר בנמל התעופה של מינכן ונמל התעופה של דיסלדורף, בטענה למעורבותה של מאהן בסוריה וחששות ביטחוניות. צרפת הטילה איסור זהה ב-25 במרץ 2019, ומאהן אייר נאלצה לבטל את השירות שכלל 4 טיסות בשבוע לפריז. ב-1 בנובמבר 2019, ממשלת איטליה הודיעה גם כי המדינה תאסור על טיסות של מאהן אייר למדינה החל מ-15 בדצמבר 2019. המהלך הגיע לאחר ביקורו של מזכיר המדינה של ארצות הברית מייק פומפאו ברומא, במהלכו דחק בבכירים באיטליה להפסיק לאפשר לחברות תעופה איראניות להשתמש במרחב האווירי של איטליה. היעדים הנותרים בתוך האיחוד האירופי היו ברצלונה ויעדים עונתיים לאתונה וורנה. עם זאת, באפריל 2020 איבדה חברת התעופה את זכויות הטיסה שלה גם לספרד.

## קישורים חיצוניים

* 

## הערות שוליים

קטגוריה:חברות תעופה איראניות
אוניברסיטת פורטסמות'

**אוניברסיטת פורטסמות**' (באנגלית: **University of Portsmouth**) היא אוניברסיטה ציבורית הממוקמת בעיר פורטסמות' שבאנגליה. באוניברסיטה יש מגוון רחב של מקצועות שניתן ללמוד, כגון רפואה, יחסים בין-לאומיים, מתמטיקה וקרימינולוגיה.

## קישורים חיצוניים

* 

## הערות שוליים

קטגוריה:פורטסמות'
קטגוריה:אנגליה: אוניברסיטאות ומכללות
אסון הרכבת בנישאפור

**אסון הרכבת בנישאפור** היה פיצוץ גדול שהתרחש ב-18 בפברואר 2004 בכפר כיאם ליד נישאפור באיראן. 295 בני אדם נהרגו והכפר כולו נהרס כאשר קרונות רכבת שיצאו משליטה התרסקו לתוך הקהילה באמצע הלילה והתפוצצו. זהו אסון הרכבת הקטלני ביותר של איראן אי פעם. לא ידוע כיצד הרכבת החונה השתחררה, והצליחה לנסוע מרחק כה רב ללא נהג או שומר.

## תחילת האירוע
התקרית החלה בעיר נישאפור, שם 51 קרונות רכבת שהובילו גופרית, דשן, בנזין וצמר גפן השתחררו בתחנה, והתגלגלו במורד המסילה במשך כעשרים קילומטרים עד שירדו מהפסים בעיירה כיאם. בזמן התאונה לא היה איש שאייש את הקרונות. שירותי הצלה מקומיים מעיירות סמוכות הגיעו כדי לחלץ ולכבות מספר שריפות שפרצו.

## דליפה כימית
החומרים בקרונות היו כולם חומרי נפץ או דליקים (למרות שרשות הרכבת האיראנית לא סיווגה אף אחד מהם כ"מסוכן" לפני התקרית), והם דלפו בעקבות התאונה. כשהשריפות הקטנות התפשטו, התאסף קהל מקומי גדול, כולל כמה פוליטיקאים מקומיים ובכירי רכבת, לצפות במאמצי החירום.

## הפיצוץ
במהלך פעולת הניקוי, מטען הקרונות התפוצץ - לפי הדיווחים הפיצוץ היה שווה ערך של 180 טון של TNT - והרס את כיאם, ופגע קשות בערים הסמוכות ואף הורגש בעיר משהד, 70 קילומטרים משם. הכפר כולו נהרס, וכל אנשי שירותי החירום המקומיים ואנשי הממשל שהיו באזור נהרגו או נפצעו קשה בפיצוץ. הריסות הרכבת והכפר המשיכו לבעור ולהתפוצץ במשך מספר ימים, למרות מזג האוויר הקר.

## מניין הרוגים
רשויות המדינה זיהו 295 הרוגים ויותר מ-460 פצועים, ביניהם 182 עובדי הצלה ופקידי מדינה.

## גורם
דיווחים ראשוניים לפיהם "רעידות אדמה" גרמו לקרונות להתחיל לנוע, בוטלו מאז, וחקירה מעמיקה לא הצליחה לגלות כיצד בדיוק הצליחו הקרונות לנסוע מנישהפור לכיאם בעצמם, מדוע כל כך הרבה מטענים דליקים מאוד אוחסנו והובלו יחד, ומדוע פרטי התאונה לא התגלו מוקדם יותר אולי כדי לארגן פינוי. בהצהרה של שר התחבורה האיראני אחמד חורם זמן קצר לאחר התקרית דווח כי סיבות טבעיות לא יכלו לגרום לאסון, וכי מתנהלת חקירה על מנת לקבוע אם מדובר בחוסר כשירות או זדון של צוות הרכבת שאפשרו את הקרונות להשתחרר מהמקום הם חנו.

## הערות שוליים

קטגוריה:אסיה: תאונות רכבת
קטגוריה:איראן: רכבות
קטגוריה:איראן: התפוצצויות
קטגוריה:2004 באסיה
קטגוריה:אסונות ב-2004
עמוס הרדי

**עמוס (אנדרש) הרדי** (נולד ב-9 בפברואר 1942) הוא פיזיקאי ישראלי ופרופסור אמריטוס בפקולטה להנדסה ע"ש איבי ואלדר פליישמן באוניברסיטת תל אביב. מומחה למערכות אלקטרואופטיות ומערכות אלקטרוניות קוונטיות.

## ביוגרפיה
הרדי נולד וגדל בבודפשט בירת הונגריה. ביוני 1948 עלה לישראל.

שירת בצה"ל בשנים 1961–1963. את לימודיו לתואר ראשון ושני בפיזיקה עשה באוניברסיטה העברית בירושלים, ובשנת 1970 עבר למכון ויצמן למדע, שם החל בלימודי התואר השלישי בפיזיקה יישומית בהנחיית פרופ' דוד טרבס. עבודת הדוקטורט שלו, שאושרה בשנת 1975, עסקה בחקר תאורטי של מהודים אופטיים פתוחים וכן דיפרקציה של גלים קוהרנטיים ביישום למערכות לייזר.

בשנים 1975–1983 השתייך למחלקה לאלקטרוניקה במכון ויצמן, וכחלק מתקופה זו עבר לאוניברסיטת סטנפורד בקליפורניה בה שהה כחוקר במשך שלוש שנים כעמית בתר-דוקטורט בחסות מלגת חיים ויצמן. ב-1982 שימש כחוקר אורח במעבדות בל וב-1983 חזר לישראל ומונה כפרופסור חבר בפקולטה להנדסה ע"ש איבי ואלדר פליישמן באוניברסיטת תל אביב. בשנת 1988 קודם לדרגת פרופסור מן המניין.

ב-1991 מונה לראש המחלקה לאלקטרוניקה פיזיקלית, וכיהן בתפקיד זה עד 1995.

במרוצת השנים שימש הרדי כחוקר אורח בשורה של מוסדות נוספים במוסדות נוספים בארצות הברית ובאירופה, ביניהם: מרכז המחקר של חברת זירוקס בפאלו אלטו, המרכז לטכנולוגיה עתירת ידע בתחום החומרים באוניברסיטת ניו מקסיקו, מעבדות Spectra Diode, בית הספר הפוליטכני הפדרלי של לוזאן (EPFL), מעבדות Uniphase Laser Enterprise בציריך ועוד.

נשוי לאימונולוגית בריטה הרדי, הם הורים לשתיים וסבים לחמישה נכדים. מתגורר בתל אביב.

## מחקר
מחקרו של הרדי נסוב על מספר תחומים באלקטרואופטיקה ואלקטרוניקה קוונטית: לייזרי הזרקה, אופטיקת סיבים, מוליכי גלים אופטיים, אופטיקה לא ליניארית, אופטיקה משולבת ותקשורת אופטית.

במסגרת עבודתו עסק בין היתר בפיתוח של פורמליזם מודים מצומדים יעיל וחדשני עבור מוליכי גלים (איזוטרופיים או אנאיזוטרופיים) הכוללים או שאינם כוללים סריגי עקיפה. כמו כן, פיתח מודל מתמטי עבור מגברים, המתחשב באפקטים פיזיקליים שונים כגון פיזור ריילי לאחור ופליטה מאולצת מוגברת.

לאורך השנים פרסם כ-200 מאמרים בכתבי עת שפיטים וכן שימש בתפקידי עריכה בשני כתבי עת בתחומי מחקרו. כמו כן לקח חלק בארגון של כנסים וועידות מדעיות, כתב 7 פרקים בספרים ועל שמו רשומים 5 פטנטים.

## פרסים והוקרה
* פרס מדרשת פיינברג (1973)
* עמית החברה האמריקאית לאופטיקה (1988)
* עמית IEEE (1997)
* עמית IEEE לכל החיים (2012)
* מחזיק הקתדרה לפיתוח קריירה ע"ש רות א' רקו במכון ויצמן למדע (1980–1983)
* פרס האגודה היהודית-פולנית בלונדון, מטעם אוניברסיטת בן-גוריון בנגב (1993)
* מחזיק הקתדרה ע"ש חנה והיינריך מנדרמן לאופטואלקטרוניקה באוניברסיטת תל אביב (2003–2012)

## מאמרים נבחרים

## קישורים חיצוניים

* 
* דף אישי, באתר אוניברסיטת תל אביב
* עמוס הרדי, באתר IEEE

קטגוריה:ישראלים ילידי הונגריה
קטגוריה:סגל אוניברסיטת תל אביב: הנדסה
קטגוריה:בוגרי האוניברסיטה העברית בירושלים
קטגוריה:בעלי תואר דוקטור ממכון ויצמן למדע
קטגוריה:עולים לאחר קום המדינה: 1948–1950
קטגוריה:תל אביב-יפו: אישים
קטגוריה:ישראלים שנולדו ב-1942